Ο **Πρόεδρος** είναι ταυτόχρονα και αρχηγός του κράτους και αρχηγός της κυβέρνησης στην Ανγκόλα. Ενώ ο Πρόεδρος διορίζει τον Πρωθυπουργό, η εκτελεστική εξουσία συνήθως ανήκει στον Πρόεδρο. Από το 2010, με βάση το νέο Σύνταγμα, καταργείται το αξίωμα του Πρωθυπουργού και αντικαθίσταται από εκείνο του Αντιπροέδρου. 

Ο θεσμός του Προέδρου χρονολογείται από την ανεξαρτησία της Ανγκόλας από την Πορτογαλία. Ο Αγκοστίνιο Νέτο έγινε ο πρώτος πρόεδρος όταν το μαρξιστικό Λαϊκό Κίνημα για την Απελευθέρωση της Ανγκόλας (MPLA) απέκτησε τον έλεγχο της χώρας από τους Πορτογάλους. Όταν πέθανε ο Νέτο το 1979, τον διαδέχθηκε ο Ζοζέ Εντουάρντο ντος Σάντος.

Υπό την ηγεσία του Ντος Σάντος, η Ανγκόλα έγινε πολυκομματική δημοκρατία. Στις εκλογές που διενεργήθηκαν το 1992, ο Ντος Σάντος επανεξελέγη με ποσοστό 49%. Ο αντίπαλος του Ντος Σάντος, Τζόνας Σαβίμπι του κόμματος της «Εθνικής Ένωσης για την Ολική Ανεξαρτησία της Ανγκόλας» (UNITA) που έλαβε 40%, ισχυρίστηκε ότι οι εκλογές ήταν αποτέλεσμα νοθείας.

Νέο Σύνταγμα 2010
-----------------

Στις 21 Ιανουαρίου 2010 εγκρίθηκε από το κοινοβούλιο το νέο Σύνταγμα, με τα δύο τρίτα της κοινοβουλευτικής πλειοψηφίας. Με το νέο Σύνταγμα ενδυναμώνονται οι εξουσίες του Προέδρου, ο οποίος δεν θα εκλέγεται απευθείας, αλλά έμμεσα. Συγκεκριμένα, ο πρόεδρος θα εκλέγεται από το κόμμα που θα λαμβάνει την πλειοψηφία στις βουλευτικές εκλογές .

Κατάλογος προέδρων της Ανγκόλας (1975-σήμερα)
---------------------------------------------

(Οι ημερομηνίες που αναγράφονται με πλάγιους χαρακτήρες υποδηλώνουν *ντε φάκτο* συνέχιση της θητείας)

† *Απεβίωσε εν ενεργεία.*

| Πρόεδρος(Γέννηση-Θάνατος) | Κόμμα | Εκλογή/ές | Θητεία |
| --- | --- | --- | --- |
| Από | Έως | Χρόνος παραμονής στη θέση |
| **Λαϊκή Δημοκρατία της Ανγκόλας** |
|  |  | **Αγκοστίνιο Νέτο**(1922-1979) | MPLA | - | 11 Νοεμβρίου 1975 | 10 Σεπτεμβρίου 1979 † | 3 χρόνια, 303 ημέρες |
|  |  | **Λούσιο Λάρα**(1929-2016)
*μεταβατικός πρόεδρος* | - | 11 Σεπτεμβρίου 1979 | 20 Σεπτεμβρίου 1979 | 9 ημέρες |
|  |  | **Ζοζέ Εντουάρντο ντος Σάντος**(1942-2022) | 1980, 1986 | 21 Σεπτεμβρίου 1979 | *27 Αυγούστου 1992* | 12 έτη, 341 ημέρες |
| **Δημοκρατία της Ανγκόλας** |
|  |  | **Ζοζέ Εντουάρντο ντος Σάντος**(1942-2022) | MPLA | 1992,2008, 
2012 | *27 Αυγούστου 1992* | 25 Σεπτεμβρίου 2017 | 25 έτη, 29 ημέρες |
|  |  | **Ζοάο Λουρένσο**(1954-) | 20172022 | 26 Σεπτεμβρίου 2017 | *Σημερινός* | 70081634040000000005 έτη, 65 ημέρες |

### Κόμματα

MPLA - PT = Movimento Popular da Libertação de Angola - Partido do Trabalho (Μέτωπο Λαϊκής Απελευθέρωσης της Ανγκόλας - Εργατικό Κόμμα, απολυταρχικό, ακροαριστερό μετά την ανεξαρτησία. Περιλαμβάνει κυρίως εθνότητες Αμπούντου και αποκήρυξε το Μαρξισμό στις 26 Μαρτίου 1991.  

UNITA = União Nacional para a Independência Total de Angola (Εθνική Ένωση για την Καθολική Ανεξαρτησία της Ανγκόλας, απολυταρχικό, σοσιαλδημοκρατικό. Περιλαμβάνει κυρίως εθνότητες Οβιμπούντου.

Γραμμή χρόνου
-------------

Παραπομπές
----------

1. ↑  Thomas Johnson, Agostinho Neto, 56, Angola's Leader, Dies in Moscow After Surgery. *The New York Times*, 12 Σεπτεμβρίου 1979.
2. ↑  Rothchild, Donald S. *Managing Ethnic Conflict in Africa: Pressures and Incentives for Cooperation*, 1997. σελ. 134.
3. ↑  Reuters, FACTBOX-Angola approves new constitution, 21 Ιανουαρίου 2010.
4. ↑  Patrício Batsîkama (2014). *Revista de História da África e de Estudos da Diáspora Africana: O testamento que validou José Eduardo dos Santos na presidência de Angola em 1979*. Sankofa: FCS/Universidade Agostinho Neto. σελ. 14.